# Baintner János

### A Wikipédiából, a szabad lexikonból.

Baintner János (Liptóújvár, 1815. január 15. - Pusztaberki, 1881. augusztus 14.) jogász, egyetemi tanár

## [szerkesztés] Élete

Középiskolai tanulmányait Rozsnyón, Miskolcon és Lőcsén, a bölcseleti s jogi tanfolyamot a budapesti egyetemen végezte 1835-ben. Ezután joggyakorlatra lépett és 1836–1838-ig mint királyi táblai hites jegyző működött. 1838-ban ügyvéd, egy évvel később jogtudor lett. Miután több előkelő családnál jogtanító volt, 1841. április 10.-én Eszterházy herceg uradalmi igazgatóságánál mint jogügyi előadó és titkár nyert alkalmazást; ez állásában maradt 1848-ig, midőn a pozsonyi jogakadémiához tanárrá s 1850. május 20.-án pedig igazgatóvá nevezteték ki; itt eleinte államismeretet és bányajogot, 1850–1853-ban váltó- és kereskedelmi jogot, 1854. szeptember 27.-ig magyar magánjogot tanított; mely utóbbi napon a pozsonyi országos főtörvényszékhez tanácsossá neveztetett, megtartván emellett 1861-ig igazgatói állását is. 1855. december 15.-én az úrbéri törvényszék ülnökévé s előadójává, 1856. november 24.-én pedig a pozsonyi földtehermentesítési bizottság tagjává lett. 1861. január 22.én magyar királyi helytartósági tanácsossá nevezteték ki; de már a következő év május 25.-én a pesti egyetemen az osztrák-magyar jog és polgári törvénykezés tanárává s királyi tanácsossá nevezteteték ki. 1863. június 29.-én a hét személyes táblához szavazó birónak hívták meg, mint ilyen egész 1869. május 31-ig (a hétszemélyes tábla feloszlásáig) működött e tábla büntető osztályában. Az 1879–1880. tanév végeztével nyugalomba lépett és [[Nógrád megye]i pusztaberki jószágára vonult vissza. A Magyar Tudományos Akadémia 1865. december 10.-én választotta meg levelező tagjává.

## [szerkesztés] Munkái

1. Magyar régi és új törvényszéki rendezet és törvénykezési eljárás. Bevezetéssel. Pozsony. 1851.

2. Az ausztriai általános magánjog alaptanai. Pest. 1868.

3. Jövő politikánk az országgyűlési képviselők választóihoz. Pest, 1869.

4. A birósági szervezetről. U. ott, 1870. (Értekezések a társad. tud. kör. I. 12. sz.)

5. A birósági szervezet és peres eljárás köztörvényi polgári ügyekben, előadási vezérfonalul. Bpest, 1877.

## [szerkesztés] Források

- Szinnyei József: Magyar írók élete és munkái, Arcanum, Budapest, 2000, ISBN 9638602996

A lap eredeti címe "http://hu.wikipedia.org../../../b/a/i/Baintner_J%C3%A1nos_da68.html"

Kategória: Magyar jogászok

##### Views

- Szócikk
- Vitalap
- Aktuális változat

##### Keresés